Philemon Arthur & the Dung

«Philemon Arthur & the Dung» er en sang av det norske rockebandet Kaizers Orchestra. Den ble utgitt som digital single 24. august 2010 og er første spor på albumet Violeta Violeta Volume I, utgitt 31. januar 2011. Dette var den første singelen fra albumet. Sangen er skrevet av bandets vokalist Janove Ottesen, og produsert av Jørgen Træen, Yngve Sætre og Janove Ottesen.

I oktober ble singelen flyttet til «A-lista» til NRK P3, noe som ga låta mer radiotid og eksponering.

Singelen lå en uke på VG-lista i 2010, med nummer sju som beste plassering.http://lista.vg.no/album_info.php?AlbumOp=show&albumId=5755&albumtype=song&albumtype_id=

Historie
Sangen ble skrevet under en veldig kreativ periode for Ottesen. Dette var en av de nye låtene til bandet som ble spilt tidlig i 2010, under bandets såkalte studioturne (en turne hvor inntektene gikk til å finansiere innspillingen av nytt album). De andre nye låtene var «Femtakt filosofi» og «Sju bøtter tårer er nok, Beatrice». Opptakene ble lagt ut på bandets hjemmeside.http://www.last.fm/music/Kaizers+Orchestra/Philemon%2BArthur%2B%2526%2Bthe%2BDung/Philemon%2BArthur%2B%2526%2BThe%2BDung

Låta er oppkalt etter det obskure, svenske søttitallsbandet med samme navn, som bandet har selv sagt de er fans av. Teksten er i Ottesens egne ord; «en hyllest til alt det vakre i livet; alle vakre ting man skulle ønske aldri tok slutt».http://www.nrk.no/lydverket/kaizers-med-gigantprosjekt/

Listeplasseringer
ÅrListeBeste plasseringAntall uker2010VG-lista.71

Referanser

Eksterne lenker
 Teksten til låta

Kategori:Kaizers Orchestra-sanger
Kategori:Singler fra 2010
Kategori:Sanger fra 2010
Kategori:Sanger skrevet av Janove Ottesen